ខេត្តបកែវ

ខេត្ត​ប​កែវ (ជាភាសាលាវ៖ ບໍ່ແກ້ວ) (ឈ្មោះ​ជា​ខ្មែរ៖ ប​កែវ) ជា​ខេត្ត​នៅ​ភាគ​ខាង​ជើង​ប្រទេស​ឡាវ។  ឈ្មោះ​របស់​ខេត្ត​នេះ​មាន​ន័យថា រ៉ែ​ត្បូង ស្រដៀង​គ្នា​នឹង​តំបន់​ប​កែវ​នៅ​ប្រទេស​កម្ពុជា​ដែរ។ ខេត្ត​ប​កែវ​សម្បូរ​រ៉ែ​ត្បូង​និង​ថ្ម​មាន​​តម្លៃ។  ខេត្ត​នេះ​ត្រូវ​បាន​បង្កើត​ឡើង​នៅ​ឆ្នាំ ១៩៨៣  ដោយ​ផ្ដាច់​ខ្លួន​ចេញ​ពី​ខេត្ត​ហ្លួង​ណាំ​ថា។ ទី​រួម​ខេត្ត​របស់​ខេត្ត​នេះ  គឺ​នៅ​បាន​ហួយ​សាយ នៅ​តាម​ដង​ទន្លេ​ធំ (ទន្លេមេគង្គ)។ នៅ​ត្រើយ​ម្ខាង​ទៀត​នៃ​ទន្លេ​មេគង្គ  គឺ​ប្រទេស​ភូមា (មីយ៉ាន់ម៉ា) និង ថៃ។ គេ​អាច​ឆ្លង​ពី​ប្រទេស​ថៃ​មក​ខេត្ត​ប​កែវ​ដោយ​ប្រើ​សាឡាង។  ទិដ្ឋការ​ចូល​ប្រទេស​ឡាវ  អាច​សុំ​បាន​នៅ​ច្រក​ព្រំ​ដែន  ពេល​មក​ដល់។ នៅ​ចុង​ឆ្នាំ ២០០៧  គម្រោង​សាង​សង់​ផ្លូវ​ជាតិ​លេខ ៣​ ដែល​ត​ភ្ជាប់​ទី​រួម​ខេត្ត​ទៅ​ខេត្ត​ហ្លួង​ណាំ​ថា បាន​បញ្ចប់។  តាម​រយៈ​ផ្លូវ​នេះ  គេ​អាច​ធ្វើ​ដំណើរ​ពី​ព្រំ​ដែន​ថៃ​ទៅ​ប្រទេស​ចិន  ក្នុង​រយៈ​ពេល​តែ ៣ ទៅ ៤ ម៉ោង ដោយ​រថ​យន្ត។  បច្ចុប្បន្ន  មាន​សាឡាង​ចម្លង​រវាង​ខេត្ត​ប​កែវ​និង​ប្រទេស​ភូមា​ដែរ  តែ​ដោយ​គ្មាន​ប៉ុស្ដិ៍​អន្តោប្រវេសន៍  អ្នក​ដំណើរ​ក្រៅ​ពី​ប្រជាជន​របស់​ប្រទេស​ទាំង ២  មិន​អាច​ឆ្លង​កាត់​ទៅ​មក​បាន​ទេ។

ខេត្តនៅប្រទេសឡាវ